stanford-oval/wikipedia huggingface dataset:
Teosto

Teoston logo
Säveltäjäin Tekijänoikeustoimisto Teosto r.y. on säveltäjien, sanoittajien, sovittajien ja musiikinkustantajien aatteellinen ja voittoa tavoittelematon tekijänoikeusjärjestö. Teoston tehtävänä on kerätä ja tilittää musiikintekijöille ja kustantajille korvaukset heidän musiikkinsa julkisesta esittämisestä ja tallentamisesta. Järjestö huolehtii myös, että musiikin käyttäjät saavat helposti luvat musiikin esittämiseen ja tallentamiseen.
Musiikin julkiseen esittämiseen vaaditaan Suomessa lähtökohtaisesti käyttölupalupa, jonka yleensä saa Teostolta. Vaatimuksen ulkopuolelle on jätetty perhe- ja ystäväpiirin yksityistilaisuudet, jumalanpalvelukset, sekä ilmaistapahtumat jossa musiikin esittäminen ei ole pääasia.
Sopimuslisenssikäytännön perusteella Teosto myöntää automaattisesti esitysluvan ja perii esityskorvauksen myös sellaisten oikeudenhaltijoiden puolesta, jotka eivät ole Teoston asiakkaita Mahdollisuuden tähän antaa tekijänoikeuslain 26 §.
Sopimuslisenssijärjestönä toimiminen edellyttää opetus- ja kulttuuriministeriön hyväksyntää. Ministeriö hyväksyy järjestön hakemuksesta ja kerrallaan enintään viiden vuoden määräajaksi.
Tekijällä tai muulla oikeudenhaltijalla, jota sopimuslisenssijärjestö ei suoraan edusta, on oikeus kieltää teoksen tai muun suojatun aineiston käyttö.
Oikeudenhaltijoilla on mahdollisuus laskuttaa näin perityt korvaukset Teostolta kolmen vuoden kuluessa. Laskutuksen perusteeksi tarvittavia esityskertatietoja on riippumattoman tahon kuitenkin nykytilanteessa käytännössä mahdoton kerätä.
Teoston asiakassopimuksen ehdot poissulkevat teoskohtaisen sopimisen. Säveltäjällä ei Teoston asiakkaana ole mahdollista esimerkiksi jättää jotain yksittäistä sävellystään tai asiakastaan Teoston oikeuksienhallinnan ulkopuolelle.
Teoston ylin päätöksentekoelin on jäsenkokous, joka valitsee Teoston hallituksen.
Teostolla on hieman alle 800 päättävää jäsentä ja lähes 36 000 musiikintekijä- ja kustantaja-asiakasta.
Teoston toimitusjohtajana on toiminut vuodesta 2018 Risto Salminen ja hallituksen puheenjohtajana on vuodesta 2011 säveltäjä Kim Kuusi. 
Teosto edustaa lähes 36 000:ta kotimaista ja lähes kolmea miljoonaa ulkomaista säveltäjää, sanoittajaa, sovittajaa ja musiikinkustantajaa. Musiikkia käyttäviä yrityksiä ja yhteisöjä Teostolla on asiakkaina yli 30 000.
Vuonna 2020 Teosto sai tekijänoikeuskorvauksia 65,6 miljoonaa euroa.
Teoston itsensä kotimaasta keräämät korvaukset olivat 57,1 miljoonaa euroa. Tästä 55 % oli korvauksia radiosta ja TV:stä.
Teosto julkaisee Teostory-nimistä verkkolehteä.
Historia

Joukko suomalaisia musiikin tekijöitä ja kustantajia perusti yhdistyksen vuonna 1928 valvomaan oikeuksiaan.
Teoston toiminta

Teoston verkkosivujen mukaan:
Teosto huolehtii musiikintekijöiden teosten käyttöön liittyvistä taloudellisista oikeuksista
Teosto myy musiikkia käyttäville lupatuotteita musiikin esittämiseen ja tallentamiseen. Musiikin käyttäjäasiakkaita ovat mm. radio- ja TV-yhtiöt, konserttien ja muiden tapahtumien järjestäjät. Taustamusiikkia käyttävät yritykset ovat GT Musiikkiluvat Oy:n asiakkaita. Korvaukset musiikin käytöstä Teosto maksaa edelleen musiikkiteosten alkuperäisille tekijöille.
Teosto osallistuu musiikkivientiin. Vientiin keskittyvä Music Finland on yhdistys, jonka hallituksessa ja rahoittajana Teosto toimii.
Teosto jakaa vuosittain Teosto-palkinnon. Teosto-palkinto on määrältään 40 000 euroa ja se voidaan jakaa 1–3 teokselle tai teoskokonaisuudelle.  Palkittavan teoksen pitää olla Teoston asiakkaana olevan tekijän tuotantoa.
Teoston toiminta > Tutkimukset

Teostolle syntyy perustoimintansa myötä runsaasti musiikkiin ja musiikkialaan liittyvää tietoa. Teosto tarjoaa musiikkidataa myös tutkijoiden käyttöön. Teoston tietokanta sisältää tietoa musiikintekijöistä, teoksista ja musiikinkäytöstä, ja sitä on mahdollista hyödyntää koko musiikkialan hyväksi. Tietoja kerätään ja jatkojalostetaan myös yhteistyössä asiakkaiden, eri alojen tutkijoiden ja muiden sidosryhmien kanssa. Yhtenä painopisteenä tutkimustyössä on uuden teknologian avaamien mahdollisuuksien selvittäminen.
Työnantajana

Teosto ilmoittaa verkkosivuillaan sen työntekijöiden toimivan "organisaation perustehtävän hyväksi: tavoitteena on mahdollistaa ammattimaisen suomalaisen musiikintekijän menestyminen."
Teoston toimitilat Espoon Keilaniemessä, ja työntekijöitä on noin 70 henkeä. Teostolla on lisäksi kaksi aluevastaavaa eri puolilla Suomea.
Yksityisen kopioinnin hyvitysmaksu

Teoston rooli hyvitysmaksua keräävänä järjestönä päättyi 1.4.2015. Samalla tallennuslaitteiden ja -alustojen myyntihintoihin sisältynyt hyvitysmaksu kumottiin.
EU:n tekijänoikeusdirektiivi määrää, että tekijöiden tulee saada hyvitys teostensa yksityisestä kopioinnista. Varsinainen toteutus ja siitä päättäminen on jätetty kansalliselle tasolle päätettäväksi. Yksityisen kopioinnin hyvitys maksetaan valtion talousarvion määrärahasta ja asiaa hallinnoi opetus- ja kulttuuriministeriö.
Teostory

Teostory on Teoston verkkolehti, joka käsittelee musiikkialaa, tekijänoikeuksia ja musiikintutkimusta. Lehti on ilmestynyt vuodesta 1975. Lehden viimeinen painettu versio julkaistuun huhtikuussa 2014 jonka jälkeen se muuttui verkkolehdeksi. Lehden painettuja numeroita löytyy tällä hetkellä verkkolehden sivuilta.
Kritiikkiä

Teostoa on kritisoitu sen nauttimasta monopoliasemasta oikeuksienhallinnassa. Kritiikkiä ovat esittäneet toisaalta oikeudenhaltijat, jotka ovat kaivanneet enemmän vapauksia omien teostensa käytöstä päättämiseen, ja toisaalta musiikkialan yrittäjät, joiden mukaan kilpailu toisi toimintaan tehokkuutta ja joustavuutta. Poptori Oy:n toimitusjohtajan Erkki Puumalaisen mukaan Teoston toiminta ei ole tarpeeksi läpinäkyvää eikä se toimi tarvittavan joustavasti eikä asiakaslähtöisesti. Myös Suomen Musiikintekijät ry:n Selvis-lehdessä on arvosteltu Teoston päätöksentekoprosessia ja tukisiirtojen kohdistuksia.
Vuonna 2008 Helsingin käräjäoikeus tuomitsi Teoston määräävän markkina-aseman väärinkäytöstä. Teosto valitti hovioikeuteen, joka vahvisti tuomion 2011. Tuomio koski toukokuun 2006 päätöstä, kun Teosto päätti yksipuolisesti muuttaa ravintoloiden ja huvipaikkojen musiikinesitysmaksuja.
Teostossa on mahdollista niin sanottu itsehallinnointisopimus, jota haetaan täyttämällä itsehallinnointihakemus ja jonka avulla esimerkiksi mainostuotantoon tehdyn musiikkikappaleen voi jättää Teoston hallinnan ulkopuolelle. Itsehallinnointisopimuksesta voi lukea lisää Teoston verkkosivuilta.
Aiheesta muualla

Teoston kotisivu
Yksityisen kopioinnin hyvitysmaksusta (Arkistoitu – Internet Archive)
Teostoryn tiedot Kulttuurilehtien liiton sivuilla (Arkistoitu – Internet Archive)
Teostory-lehden kotisivut
Teoston historiikki
Teoston vaatimuksesta estetty video YouTubessa.
The New Adventures of Batman

| The New Adventures of Batman |
| --- | --- |
Tyyli:  piirrossarja Komedia
Kestoaika:  22 min
Luoja(t):  Norm Prescott Lou Scheimer
Pääosissa:  Adam West Burt Ward Lennie Weinrib
Alkuperämaa:   Yhdysvallat
Alkuperäiskieli:  englanti
Esitetty:  10. helmikuuta 1977 – 1978
Jaksoja:  16
Tuotanto
Tuotantoyhtiö(t):  Filmation
Aiheesta muualla
IMDb 
The New Adventures of Batman on yhdysvaltalainen animaatiosarja, jonka loivat Norm Prescott ja Lou Scheimer. Sarjan tuotti Filmation ja sitä esitettiin Yhdysvalloissa ensi kerran vuonna 1977. Yhteensä 16 jaksoa kestänyt sarja loppui vuotta myöhemmin ja sen jaksoja esitettiin jälkeenpäin vuoteen 1981 asti yhdessä muiden animaatioiden yhteydessä, kuten Batman/Tarzan Adventure Hour, Tarzan and the Super 7 sekä Batman and the Super 7.
Juoni

Sarjassa seurattiin Batmanin ja Robinin seikkailuja Gotham Cityssä, jossa he kohtasivat vanhoja ja uusia vihollisia, kuten Jokeri, Pingviini, Pakkasherra, Zarbor ja Kameleontti. Alfred Pennyworth ei poikkeuksellisesti esiinny sarjassa. Päähahmojen ääninäyttelijöinä olivat 1960-luvun Batman-televisiosarjasta tutut Adam West ja Burt Ward, myös sarjan tekijä Lou Scheimer lainasi ääntään muun muassa Batmanin tietokoneelle ja Batmanin suurimmalle fanille Bat-Mitelle.
Sarjasta puuttui muutamia vihollisia, kuten Arvuuttaja ja Linnunpelätin Hanna-Barberan vuoksi, joka tuotti samaan aikaan Superystäviä. Tästä syystä niitä ei saanut käyttää sopimusoikeuksien vuoksi. Siitä huolimatta Arvuuttaja esiintyi sarjan alku tunnuksessa. Sarjassa hänen kuitenkin kerrottiin olevan pidätetty.
Ääninäyttelijät

| 0 | 1 | 2 |
| --- | --- | --- |
|  Adam West  | … |  Batman/Bruce Wayne   |
|  Burt Ward  | … |  Robin/Dick Grayson   |
|  Lennie Weinrib  | … |  komisario Jim Gordon, Jokeri, Pingviini, Pakkasherra, Electro, Kameleontti, Zarbor, Savinaama, Kuumies, professori Bubbles, Sweet Tooth   |
|  Melendy Britt  | … |  Lepakkotyttö/Barbara Gordon, Kissanainen   |
|  Lou Scheimer  | … |  Lepakkotietokone, Bat-Mite, Savinaama   |
DVD julkaisu

The New Adventures of Batman julkaistiin myös DVD:lle Yhdysvalloissa kesällä 2007 ja myöhemmin Suomessa. DVD:llä myös kerrottiin sarjan tuotannosta sekä tekijöistä.
Aiheesta muualla

TV.com[vanhentunut linkki]
Trussi

Trussi (engl. truss, ”ristikkopalkki”) on esitystekniikassa näyttämön sivuilla ja yläpuolella sijaitseva telinerakennelma, johon ripustetaan valaisimia, kaiuttimia ja muita näyttämöteknisiä laitteita ja niiden virta- ja ohjauskaapeleita. Trussit rakennetaan yleensä alumiini- tai muista metalliputkista ja erilaisista liittimistä ristikkopalkkimaisiksi rakenteiksi. Trussit mahdollistavat näyttämövalaistuksen siirtelyn ja muuntelun kulloinkin tarvittavaksi. Trussirakenteet voivat olla joko kiinteitä esityssalin varusteita tai helposti purettavia ja koottavia järjestelmiä kiertuekäyttöön.
Yleisimmät trussipalkit ja -pilarit ovat kaksi- (ladder), kolmi-, (triangular) tai neliputkisia (rectangular). Muita yleisiä trussityyppejä ovat mm. folding truss (kokoontaittuva), catwalk truss (trussiin integroitu huoltosilta) ja pre-rigged truss, jonka sisällä voidaan kuljettaa valaisimet valmiiksi esiasennettuina.
Trussijärjestelmiä valmistavat muun muassa SIXTY82, James Thomas Engineering, Prolyte, Eurotruss, Total Solutions Group, Milos Structures ja Tomcat.
Kiinnitys

Ensimmäisissä trussimalleissa käytettiin kiinnittämiseen holkkiputkia ja pultteja (tube connection). Myöhemmin järeämpiin trusseihin tuli 16mm camlock-pikajousilukko, josta luovuttiin koska jousen kuoleentuminen aiheutti ajan myötä vaaratilanteita.
Nykyiset trussit kiinnittyvät toisiinsa joko pulteilla (plated series), haarukkaliitoksella josta lyödään sokkatappi läpi (fork connection), tai spigoteilla ja tapeilla (conical connection). Kaksi jälkimmäistä liitosmallia varmistetaan R-pinnein.selvennä
Trust No One

| Trust No One Dave Navarro |
| --- | --- | --- |

Studioalbumin tiedot
 Julkaistu: 19. kesäkuuta 2011
 Tuottaja(t): Rich Costey, Andrew Slater, Dave Navarro, DJ Numark, Danny Saber
 Tyylilaji: alternative rock
 Kesto: 44.54
 Levy-yhtiö: Capitol Records / EMI
Trust No One on Dave Navarron ensimmäinen sooloalbumi. Aiemmin muun muassa Jane's Addictionin, Nine Inch Nailsin ja Red Hot Chili Peppersin kanssa työskennellyt Navarro paitsi laulaa myös soittaa muun muassa kitaraa, bassoa ja pianoa levyllään. Levy julkaistiin Capitol Recordsin kautta 28. kesäkuuta 2001
Kappaleet

Rexall – 3.58
Hungry – 3.33
Sunny Day – 4.46
Mourning Son – 4.03
Everything – 4.31
Not for Nothing – 5.28
Avoiding the Angel – 4.26
Very Little Daylight – 4.11
Venus in Furs – 4.29 (The Velvet Underground -cover)
Slow Motion Sickness – 4.29
Teuvo Ahti

Teuvo Tapio Ahti (s. 14. kesäkuuta 1934) on suomalainen kasvi- ja sienitieteilijä ja emeritusprofessori. Hän jäi eläkkeelle vuonna 1997, minkä jälkeen hän on toiminut kasvimuseon tutkijana.
Ahti oli Helsingin yliopiston kasvimuseon kustos vuosina 1969–1979 sekä itiökasvisystematiikan henkilökohtainen professori vuodesta 1979. Hän on ollut Suomalaisen Tiedeakatemian jäsen vuodesta 1977 lähtien.
Ahti on tutkinut erityisesti jäkäläsienten taksonomiaa ja ekologiaa. Hän on ollut International Association of Lichenologyn puheenjohtaja.
Ahdin puoliso on kasvitieteilijä Leena Hämet-Ahti.
Aiheesta muualla

Teuvo Ahti Helsingin yliopiston Tuhat-tutkimustietojärjestelmässä
Peter Robeson

| Mitalit> Maa:   Yhdistynyt kuningaskunta.Esteratsastus. Olympialaiset  | Mitalit> Maa:   Yhdistynyt kuningaskunta.Esteratsastus. Olympialaiset  | Mitalit> Maa:   Yhdistynyt kuningaskunta.Esteratsastus. Olympialaiset  | Maa:   Yhdistynyt kuningaskunta> Esteratsastus. |
| --- | --- | --- | --- |
|  Pronssia | Tukholma 1956 | joukkuekilpailu |  |
|  Pronssia | Tokio 1964 | yksilökilpailu |  |
Peter David Robeson (21. lokakuuta 1929 – 29. syyskuuta 2018) oli brittiläinen esteratsastaja ja olympiamitalisti.
Robeson voitti kaksi olympiapronssia: joukkuekilpailussa Tukholmassa 1956 ja Tokiossa 1964. Hän kilpaili vielä Montréalin kesäolympialaisissa 1976.
Robeson kuoli kotonaan 88-vuotiaana 29. syyskuuta 2018.
Tomi Kervinen

Tomi Kervinen (s. 1975 Outokumpu) on teatterintekijä, opettaja ja sosiaalikasvattaja. Hän toimii aktiivisesti ohjaajana Teatteri-Traktorissa ja on yksi teatterin perustajajäsenistä. Kervinen on erikoistunut luoviin ja soveltaviin menetelmiin sosiaalipedagogisessa ja taiteellisessa kehyksessä.
Hän on naimisissa yhteisökehittäjä ja tuottaja Kaisa Kervisen kanssa. Heillä on neljä lasta.
Ohjauksia

2017 Peppi Pitkätossu seitsemällä merellä
2016 Kolme iloista rosvoa
2015 Kapteeni Kustoon Ihmeellinen maailma, Artpark
2013 Shakespeare: Myrsky
2012 Karsinan Kapina, käsikirjoitus E-P Tiitinen
2011 Ronja Ryövärintytär
2010 Tohtori Sykerö
2009 Heinähattu, Vilttitossu ja Littoisten Riiviö
2008 Peppi Pitkätossu
2007 Viirun ja Pesosen Kuumatka
2006 Viiru ja Pesonen: Kettujahti
2005 Vaahteramäen Eemeli metkuilee taas
2004 Vaahteramäen Eemeli
2004 Hyvästi Mansikki
2003 Runonlaulajan sydän
2002 Mustanaamion napanuora, käsikirjoitus E-P Tiitinen
2001 MTV-Maaseudun tulevaisuuden visiot, Leader-kiertue
2000 Maitolaiturimusikaali
1999 Maaseutusirkus
1999 Aavan lapset
1998 Lemminkäisen tarina, kansainvälinen katuteatterikiertue
1997 Juhannusyön uni, käsik. William Shakespeare, ohjaus Tommi P. Pesonen ja Tomi Kervinen
Radio-ohjelmia

Maaseutumakasiini, 10 ohjelmaa
Maaseuturadio, 10 ohjelmaa
Peter Reynolds (säveltäjä)

Peter Reynolds vuonna 2016.
Peter Reynolds (12. tammikuuta 1958 Cardiff – 11. lokakuuta 2016) oli brittiläinen säveltäjä.
Reynolds syntyi Dorothy ja John Reynoldsin pojaksi. Hän valmistui Cardiffin yliopistosta ja suoritti 1980-luvulla opintoja Gordon Crossin, Peter Maxwell Daviesin sekä Morton Feldmanin johdolla Dartingtonissa, Devonissa. Vuonna 1986 Reynolds sai Michael Tippett -palkinnon. Vuonna 1993 Reynolds pääsi Guinnessin ennätysten kirjaan lyhyimmän oopperan säveltäjänä. Maininnan tuonut teos on alle neljän minuutin mittainen The Sands of Time. Oopperan juoni kestää munan paistamisen ajan, ja Simon Reesin tekemä libretto kuvaa naimisissa olevien Flon ja Stanin riitaa aamiaispöydässä. Riidan ollessa huippukohdassa avioparille kerrotaan suuresta voitosta urheiluvedonlyönnissä, jolloin rauha palautuu. Cardiffissa maaliskuussa 1993 Carlo Rizzin johdolla kantaesitetyssä teoksessa on kahdeksan osiota ja vaikutteita 1800-luvun italialaisesta oopperasta. Ennen Reynoldsin teosta lyhimpänä oopperana pidettiin Darius Milhaud'n La Délivrance de Théséeta, jonka kesto on noin seitsemän ja puoli minuuttia.
Reynolds perusti PM Music Ensemblen vuonna 1990. Hän toimi Lower Machenin festivaalin taiteellisena johtajana vuosina 1997–2009, ja hänellä oli Dyfed Young Composersin residenssi. Vuodesta 2002 lähtien hän opetti sävellystä Royal Welsh College of Music and Dramassa. Hän myös kirjoitti arvosteluja lehtiin ja konserttiohjelmia. Kolme vuotta ennen kuolemaansa hän sai Arts Council of Walesin palkinnon. Reynolds oli naimaton ja kuoli äkillisesti 58-vuotiaana.
Taustianjärvi

| Taustianjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°30′12″N, 24°49′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Vehkajärveen 
Järvinumero:  35.784.1.019
Mittaustietoja
Pinnankorkeus:  112,1 m  
Rantaviiva:  0,737 km  
Pinta-ala:  3,375 ha  
Saaria:  ei saaria 
 fiTaustianjärvi 
Taustianjärvi  on Pirkanmaalla Kangasalla Vehkajärven kylän lähellä sijaitseva järvi.
Maantietoa

Järven pinta-ala on 3,4 hehtaaria ja se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 112,1 metriä mpy.
Pilkku (täsmennyssivu)

Pilkku voi viitata seuraaviin:
pilkku, typografinen välimerkki
valomerkki (tunnetaan myös ”pilkkuna”)
Pilkku (engl. Spot), Marvelin sarjakuvahahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pilkku”, voi hakea sivunnimihaulla, laajalla sivunnimihaulla tai tekstihaulla.
Phan Thiết

| Phan Thiết |
| --- | --- |

 Phan Thiết
 Koordinaatit: 10°56′N, 108°06′E 
Valtio:  Vietnam
Maakunta:  Bình Thuận
Aikavyöhyke:  UTC+7
Infobox OKVirheellinen NIMI-arvo: 
Phan Thiết on Vietnamin Bình Thuậnin maakunnan pääkaupunki. Se sijaitsee	Nam Trung Bộn alueella eteläisen Vietnamin rannikolla, lähellä kohtaa, jossa rantaviiva kääntyy jyrkästi etelärannikosta itärannikoksi.
Kaupungissa on noin 350 000 asukasta. Siitä on tulossa suosittu turistikohde, sillä kaupungilla on hienot rannat ja miellyttävä, melko kuiva ilmasto.
Aiheesta muualla

Kuvia tai muita tiedostoja aiheesta Phan Thiết Wikimedia Commonsissa
Tiikerinsilmä – Rocky III

| Tiikerinsilmä – Rocky III> Rocky III |
| --- | --- |
 Elokuvan juliste
Ohjaaja:  Sylvester Stallone
Käsikirjoittaja:  Sylvester Stallone
Tuottaja:  Robert Chartoff Irwin Winkler
Säveltäjä:  Bill Conti
Kuvaaja:  Bill Butler
Leikkaaja:  Mark Warner Don Zimmerman
Pääosat:  Sylvester Stallone Talia Shire Burt Young Carl Weathers Burgess Meredith Mr. T Tony Burton
Valmistustiedot
Valmistusmaa:   Yhdysvallat
Tuotantoyhtiö:  United Artists
Levittäjä:  InterCom Netflix
Ensi-ilta:   28. toukokuuta 1982  27. elokuuta 1982
Kesto:  100 min
Alkuperäiskieli:  englanti
Budjetti:  2 500 000 dollaria
Tuotto:  270 miljoonaa
Edeltäjä:  Rockyn uusintaottelu
Seuraaja:  Rocky IV
Aiheesta muualla
IMDb 
Elonet
AllMovie
Infobox OKNimi-testi OK: 
Tiikerinsilmä – Rocky III on vuonna 1982 ilmestynyt yhdysvaltalainen nyrkkeilyaiheinen elokuva ja Rocky-elokuvasarjan kolmas elokuva. Elokuvaan teki käsikirjoituksen ja ohjauksen Sylvester Stallone, joka myös esiintyi pääosassa. Sen tunnusmusiikkina toimii Survivor-yhtyeen kappale ”Eye of the Tiger”, josta tuli elokuvan myötä erittäin tunnettu.
Vastaanotto

Helsingin Sanomien Pertti Avola kirjoitti elokuvan tv-esityksen alla 1993 Tiikerinsilmän olevan Rocky-sarjan siihen asti kehnoin osa, joka näyttää ylipitkältä musiikkivideolta: ”Menestys on läskistänyt ja hidastanut mestarinyrkkeilijä Rocky Balboan – – Mäiskettä riittää, mutta tietäähän sen miten viimeisessä ottelussa käy.”
Musiikki > Ääniraita

Rocky III: Alkuperäinen elokuvamusiikki
Bill Contin ääniraita-albumi
Julkaistu 9. maaliskuuta 1982[5selvennä]
Genre AOR, pop rock
Pituus 32:00
Merkki Liberty
Rocky soundtrack kronologia
Rocky II
(1979) Rocky III
(1982) Rocky IV
(1985)
Sinkkuja Rocky III:sta
"Tiikerin silmä"
Julkaistu: 31. toukokuuta 1982
Ammattimaiset arvosanat
Tarkista pisteet
Lähteen luokitus
AllMusic [6selvennä]
"Tiikerin silmä" (Survivor) – 3:53
"Take You Back (Tough Gym)" – 1:48
"Pushin" - 3:10
"Päätös" – 3:20
"Mikki" – 4:42
"Take You Back" – 3:37
"Reflections" - 2:05
"Aion lentää nyt" – 2:52
"Adrian" – 1:42
"Valloitus" - 4:40
Frank Stallone – laulu (2, 3, 6)
Ray Pizzi – saksofoni (3)
Jerry Hey – trumpetti (3)
Vincent DeRosa – käyrätorvi (5)
Mike Lang – piano (5)
DeEtta Little, Nelson Pigford – laulu (8)
Elokuvassa esiintyvä "Eye of the Tiger" -versio on itse asiassa demo - "valmis" versio näkyy ääniraidalla. Soundtrackista puuttuu myös instrumentaaliversio kappaleesta, joka soitetaan, kun Rocky harjoittelee Apollon vanhalla kuntosalilla.[lähde? ]
Puffin Island (Kerryn kreivikunta)

Puffin Island
Puffin Island (iiriksi Oileán na gCánóg) on asumaton kivikkoinen saari Iveraghin niemimaan rannikolla Kerryn kreivikunnassa, Irlannissa.
Saari on noin 1,7 kilometriä pitkä, alle 500 metriä leveä ja korkeimmillaan noin 150 metriä korkea. Saarella on tärkeitä lintuyhdyskuntia, muun muassa tuhansia lunneja (engl. puffin) ja pikkuliitäjiä, ja niiden lisäksi merikeijuja, sekä satoja ruokki- ja kajavapareja. Saaren omistaa Birdwatch Ireland.
Tuomas Rannankari

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. toukokuuta 1991 (ikä 33)
Syntymäpaikka: Kuopio, Suomi
Pelipaikka: vasen laitapuolustaja
Pituus: 182 cm
Lempinimi: Tume
Junioriseurat
2003–2009: KuPS
Seurat
| Vuodet | Seura | O | (M) |
| 2008–2009 | KuPS | 13 | (0) |
| 2009–2012 | FC Twente | 0 | (0) |
| 2012–2013 | Greuther Fürth II | 31 | (1) |
| 2013–2017 | KuPS | 113 | (1) |
| 2018 | Ilves | 19 | (0) |
| Yhteensä | Yhteensä | 176 | (2) |
Maajoukkue
| 2006 | Suomi U15 | 4 | (1) |
| 2007 | Suomi U16 | 11 | (0) |
| 2008 | Suomi U17 | 9 | (0) |
| 2009 | Suomi U18 | 8 | (0) |
| 2011–2012 | Suomi U21 | 7 | (0) |
| 2012–2013 | Suomi | 2 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2020.  Maajoukkueuran tilastot päivitetty 22. tammikuuta 2014.
Tuomas Rannankari (s. 21. toukokuuta 1991 Kuopio) on suomalainen jalkapalloilija, joka edusti Veikkausliigassa Kuopion Palloseuraa ja viimeisellä kaudellaan Tampereen Ilvestä. Pelipaikaltaan hän on vasen laitapuolustaja tai laitalinkki.
Rannankari löi läpi pääsarjatasolla kaudella 2009, jolloin hän pelasi kaikissa KuPSin 11 ensimmäisessä ottelussa. 22. kesäkuuta 2009 Rannankarin kerrottiin siirtyvän Petteri Pennasen kanssa FC Twenteen. Pennanen oli viettänyt jo alkukauden vuokralla seurassa. Rannankari solmi hollantilaisseuran kanssa kolmivuotisen sopimuksen. Siirtoonsa mennessä hän oli pelannut 26 nuorisomaaottelua ja 12 ottelua KuPSin paidassa.
Tuomas Rannankarin isä Ilpo Rannankari on Kuopion tuomiokirkkoseurakunnan kirkkoherra ja hiippakunnan tuomiokapitulin tuomiorovasti.
Saavutukset

B-juniorien Suomen mestaruus 2007
A-juniorien SM-pronssia 2008
Tiikerinuoliainen

| Tiikerinuoliainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Alaheimo::  Loistonuoliaiset Botiinae
Suku::  Chromobotia
Laji::  macracanthus
Kaksiosainen nimi
 Chromobotia macracanthus  (Bleeker, 1852) 
Synonyymit
 Botia macracanthus 
Katso myös
   Tiikerinuoliainen Wikispeciesissä   Tiikerinuoliainen Commonsissa 
Infobox OKNimi-testi OKIUCN-testi OK: 
Tiikerinuoliainen (Chromobotia macracanthus, aikaisemmin myös Botia macracanthus) on Sumatran ja Borneon joissa elävä piikkinuoliaisten heimon kala.
Koko ja ulkonäkö

Tiikerinuoliainen voi kasvaa puolimetriseksi, ja sitä kalastetaan kotiseudullaan syötäväksi. Naaras on tavallisesti koirasta pulskempi. Pieni parvi tarvitsee vähintään 300cm pitkän akvaarion ja paljon piilopaikkoja.
Tiikerinuoliainen elää jopa 20-vuotiaaksi.
Alkuperä

Tiikerinuoliainen on peräisin Sumatran ja Borneon joista.
Käyttäytyminen ja lisääntyminen

Tiikerinuoliainen on parvissa elävä pohjakala.
Vesiolot ja ravinto

Tiikerinuoliainen on kaikkiruokainen. Luonnossa se syö nilviäisiä, hyönteisiä, matoja ja muita selkärangattomia eläimiä, mutta myös pehmeälehtisiä kasveja. Akvaariossa sen ravinto koostuu elävistä tai jäisistä madoista sekä tuoreista hedelmistä ja vihanneksista.
Saatavilla on myös pellettiruokaa.